
La toate popoarele, si în toate timpurile, literatura popu- 
lară a exercitat o mare influență asupra literaturii culte sí, 
uneori, ambele se confundă. 

Intreaga literatură a popoarelor celor mai vechi, despre 
care avem astăzi cunoştinţe, nu-i, în realitate, decât folklorul 
acelor popoare. 

Literatura Indienilor, a Egiptenilor, este o bogată colecţie 
de folklor, în care se perindă credinţele şi superstiţiile lor, 
aranjate în mod mai artistic, de către oameni cari erau repre- 
zentanţii culturii din vremurile acelea. 

Iliada lui Homer, care a făcut admiraţia atâtor veacuri, 
nu ar fi — după cum spun specialiştii — decât o combinaţie 
măiestrită a unor producţiuni populare, ca si Kalevala, cu 
care se mândresc Finezii, si o scot mereu la iveală, atrăgând 
asupra ei atenţia lumii culte, 

Ar fi inutil să urmărim, în cursul veacurilor, sumedenia 
de scriitori în operele cărora se răsfrânge influenţa litera- 
turii populare. E suficient să menţionăm pe unul dintre 
cei mai geniali, pe Shakespeare, care s'a inspirat, cu atâta 
succes, din folklorul poporului englez, ba chiar a intercalat, 
în una din tragediile lui, texte întregi din producţiile popo- 
rului, unele rămase și până astăzi în folklorul universal. 


1 A, R, — Memoriile Secţiunii Literare. Seria III, Tom. VII. Mem, 8, 

O veche baladă engleză este fondul celei mai strălucite din 
tragediile lui Shakespeare: « Regele Lear y. 

Simţind că se apropie vremea când trebuia să-și puie la 
cale succesiunea regatului, între cele trei fiice ale sale: Go- 
nerilla, Regana și Cordelia, a voit să afle dragostea filială a 
fiecăreia, și le-a întrebat, pe rând, cât de mult îl iubesc. 

Gonerilla, cea mai mare dintre fiice, îi răspunde: 

= Doamne, te iubesc mai presus decât poate spune graiul 
omenesc; îmi ești mai drag decât ochii, decât aerul și 
libertatea; mai mult decât orice bogăție şi decât orice 
lucru scump; mai mult decât vieața împodobită cu grație, 
cu sănătate, cu frumusețe şi onoare; te iubesc așa cum a 
iubit un copil vreodată sau cum a fost cândva iubit un 
părinte; amorul meu îmi face graiul neputincios și respi- 
rația săracă. 

Măgulit de manifestarea unei dragoste aşa de intensă, Re- 
gele Lear o face pe Gonerilla suverană peste păduri și câm- 
pii, peste pâraie și livezi mănoase, care să rămâie în veci 
moştenire urmașilor ei. 

Regana, fiica mijlocie, răspunde: 

= Sunt plămădită din același metal ca şi soră-mea și mă 
prețuesc pe mine însămi după valoarea ei. Descopăr, în 
fundul inimii mele, că ea a definit natura amorului meu, 
dar mă simt mai presus de dânsa, deoarece eu mă răzvrătesc 
împotriva celorlalte bucurii, pe care le poate simţi cineva, 
şi mă simt cu totul fericită numai iubindu-te, Alteță. 

Regele îi hărăzi Reganei o treime din regat, în aceeaşi în- 
tindere, valoare şi frumusețe ca şi partea dată Gonerillei. 

Veni rândul celei mai mici dintre fiice, a Cordeliei. 

mr Ce-mi poti spune ca să open o parte si mai bogată 
decât a surorilor tale? Vorbeşţe. 

— Nimic, Majestate, răspunse Cordelia. 

= Nimic? 

= Nimic. 

-~~ Nimic vine din nimic. Mai spune. 

-m Sărmana de mine, nu pot să-mi am inima în gură; 
te iubesc, Majestate, după cum îmi este datoria; nici mai 
mult, nici mai puţin, 

— Cum, Cordelio! Indreaptă-ţi vorbele, de nu vrei să-ţi 
pierzi norocul. 

— Bunul meu Stăpân, m'ai născut, m'ai crescut, m'ai iubit, 
şi eu întorc precum se cuvine aceste datorii: te iubesc, te 
ascult, te onorez mai presus de toți. Pentru ce surorile mele 
mai au bărbați, dacă spun că te iubesc numai pe Maiestatea Ta ? 
Când mă voiu mărita şi eu, poate că soțul meu îmi va răpi 
jumătate din dragostea mea, din îngrijirea mea, din datoria 
mea; fără îndoială, eu nu voiu putea să mă mărit, ca surorile 
mele, ca să iubesc numai pe tatăl meu. 

Nedumerit, regele o întrebă: 

— Pornesc, oare, vorbele acestea din inima ta? 

— Da, bunul meu Stăpân. 

— Asa de tânără şi cu asa de puţină gingășie? 

— Asa de tânără, si asa de sinceră, Stăpâne. 

Furios, Regele o desmoşteni și o alungă dela curtea lui, 
împărțind regatul între celelalte două fete, pe care le mărită 
cu doi duci. 

Cordelia, deși nu avea zestre, se mărită cu regele Frâncilor: 
nu avea zestre, dar era frumoasă. 

Fiicele cele înzestrate se purtară foarte rău cu părintele lor, pe 
când urgisita de Cordelia îl ajută să-și recapete tronul. Regele, 
recunoscând că, în adevăr, fiica aceasta îl iubea după cum îi 
era datoria, și nu-l lingușise, ca surorile ei mai mari, o lăsă 
pe dânsa moștenitoare a întregului regat. 

Legenda aceasţa, consemnată și într'o cronică bretonă, cu- 
leasă apoi ca baladă populară, este cunoscută și Ja alte 
popoare. 

In Franţa, în Bretania de Sus, într'un basm « La Pouilleuse», 
împăratul are două fete şi se hotăreşte să dea împărăția aceleia 
dintre ele care îl iubeşte mai mult. Cea mai mare îl iubește 
«ca lumina ochilor », pe când cea mică îl iubește «ca sarea 
în bucate». 

Nemulțumit, regele dădu împărăţia fiicei celei mari, iar pe 
cea mică o izgoni. 

Imbrăcată în cerşetoare, se duse la altă împărăție, unde fu 
primită ca păzitoare la oi; ciobanii, din pricină că era aşa de 
murdară, o porecliseră Păduchioasa, 


De 

Intr'un rând, pe furiș, se îppbrăcă în hainele ei de domm: 
feciorul împăratului, care se întâmplase pe acolo, zărind-o așa 
de frumoasă, precum era, prinse așa de mare dragoste de ea, 
că se cunună cu dânsa, și la nuntă fu poftit și tatăl miresei, 
împăratul. 

Ea porunci bucătăriţelor să pregătească mâncările fără sare. 
La masă, împăratul musafir se plânse că mâncările nu au 
niciun gust fără sare, şi atunci mireasa îi aduse aminte de 
răspunsul ei, că-l iubeşte ca Sarea în bucate. 

In «La gardeuse des dindons p, din versiunea gasconă, 
împăratul are trei fete. Cele două mai mari îl iubesc «mai 
mult decât orice pe lume», iar cea mică «după cum iubeşti 
sarea >. ImPăratul împărțind ţara între cele două fiice mai 
Mari, porunci unui servitor să o ucidă pe cea mică, şi să-i 
aducă limba drept dovadă. Sluga ucise o căţea şi-i duse împă- 
ratului limba. 

Rătăcind prin lume, fata ajunse lą o curte îpypărătească, 
unde fu primită să păzească niște curcani. La o petrecere se 
arătă în toată splendoarea ei de fată de împărat, şi descopea 
rind-o feciorul împăratului, o luă de soție. La nuntă veni și 
tatăl fetei, pe care-l ajută apoi să-și recapete împărăția. 

In versiunea walonă, fata cea mai mare îl iubește pe împărat 
«ca pânea); cea mijlocie «cg vinul», iar mezina îl iubește 
«ca sarea p. Alungată, nemereşte la curtea unui alt împărat, 
şi la o petrecere fiind poftit si tatăl ei, pâncările erau nesărate. 

Sfârşitul povestei e același: regele își luă fata înapoi acasă. 

Versiunea corsicană, « Maria fiica Regelui p, vorbeşte de 
împăratul care are două fete şi un fecior. Fata cea mai mare 
îl iubeşte a mai mult decât viegta p; feciorul: « mai mult decât 
doypnia », iar fata cea mal mică îl iubește «ca o fată supusă și 
iubitoare p. 

Izgonită, fu primită păstoriță la un împărat vecin, se mă- 
rită cu feciorul împăratului, dar când să poftească la masă 
şi pe împăratul vecin, tatăl miresei, acesta înebunise de pur- 
tarea neoțmenoasă q celorlalți copii. Fata însă îl aduse pe 
tatăl său, îl îngriji bine şi el își veni în fire. 

Ca și în versiunea wallonă, aceleași răspunsuri dau cele trei 
fiice ale împăratului, din versiunea italiană: «Ochii cu urdori p. 

Alungatå dela curte, fata cea mai micå porneste pe drum, 
cu doica sa, si cumpără pielea unei babe moartă la vârsta 
de o sută de ani. Imbrăcată în pielea aceasta, e primită la 
curtea unui alt împărat, unde-i zic: «Ochi cu urdori». Fe- 
ciorul împăratului o surprinde când îşi lepădase pielea de 
babă, si se înfăţișase în frumuseţea ei de fată de împărat, 
se cunună cu ea, şi la nuntă fu poftit şi tatăl ei. 

La masă i se dădu mâncare fără sare. 

Restul povestei e același. 

4 Sarea şi apa» este varianta portugheză. 

Fetele îl iubesc pe împărat: «mai mult decât lumina soa- 
relui » «mai mult decât pe ea însăși», iar cea mai tânără 
«ca bucatele cu sare ». 

Izgonită, ajunge bucătăriță la un alt împărat, cu al cărui 
fiu se mărită. La nuntă, tatăl ei se convinge că fiică-sa în 
adevăr că-l iubea 1). 

Ispirescu ni-a dat o variantă muntenească « Sarea în bu- 
cate 8, a căreia autenticitate poate să fie pusă la îndoială, 
deoarece, după cum s'a dovedit, unele din basmele lui nu 
sunt de origine populară românească, ci adaptări ale unor 
povestiri străine, traduse şi tipărite în românește, şi apoi 
povestite lui Ispirescu de mahalagii bucureşteni, de prin 
Delea-Veche, oameni cu știința cetitului, cari l-au indus în 
eroare, făcându-l să creadă că sunt vechi basme româ- 
nești 2). 

Varianta aceasta unică în literatura noastră, publicată -în 
1888 în «Revista Nouă), dar nereprodusă de Ispirescu în 
volumul tipărit la 1892 — ceea ce ar fi un indiciu că nici el 
no mai considera ca basm românesc — cunoaște un împărat 
care întreabă pe cele trei fiice ale sale: cum îl iubesc. 

«Ca mierea », spune cea mai mare; « ca zahărul », răspunde 
cea mijlocie; «ca sarea în bucate », spune mezina. 

Izgonită, intră chelăreaşă la curtea altui împărat, pe al 
cărui fecior, întors rănit din războiu, îl îngrijește ai el o ia 
de soţie. La masa mare, mireasa serveşte tatălui ei mâncare 


1) Lazăr Şăineanu, Basmele române. Bucureşti, 1895. 
2) Artur Gorovei, O chestie de folklor, în volumul jubiliar « Petru Poni», 4 Ia- 
nuarie 1906, 

fără sare. Fata povesti ce se întâmplase cu dânsa și sfârși 
așa: «Acum am vrut să-ţi dovedesc, tată, că fără miere şi 
fără zahăr poate omul să trăiască, dar fără sare, nu». 


* 
* ` * 

Macbeth, tragedia lui Shakespeare, este o icoană fidelă a 
unor părți din folklorul tuturor popoarelor: credinţa în pu- 
terile supranaturale a vrăjitoarelor. 

Prima scenă din actul I începe cu un sfat al celor trei 
vrăjitoare, care au un rol așa de important în această tragedie, 
şi hotăresc în ce loc se vor întâlni cu Macbeth. 

In scena II-a, Shakespeare ni arată ce se credea, în 
Anglia veacului al XVI-lea, despre aceste fiinţe supraome- 
Deen, 

Iată o parte din această scenă, în care parcă vorbesc ţigăn- 
cile noastre care prezic, în ghioc, viitorul: 


Prima vrăjitoare. — Unde ai fost, soră? 

A doua vrăjitoare. — Am făcut să moară porcii, 

A treia vrăjitoare. — Şi tu, soră? 

Prima vrăjitoare. — Femeia unui marinar avea în pestelcă niște ca- 
stane, pe care le molfăia, le molfăia, le molfăia...: — Dă-mi si mie, 
i-am zis. — Pleacă de aici, vrăjitoare, a strigat ea. Soţul ei a plecat 
spre Alep ca patron al 'Tigrului; dar am să mă îmbarchez după el într'o 
sită, şi sub forma unui șoarece fără coadă, am să fac, am să fac, am 
să fac... 

A doua vrăjitoare. — Am să-ţi dau unul din vânturi. 

Prima vrăjitoare. — Eşti foarte bună. 

A treia vrăjitoare. — 'Ti-oiu mai da şi eu un vânt, 

Prima vrăjitoare. — Şi eu le am pe toate celelalte la ordinele mele, 
şi ştiu toate porturile în care ele suflă, si toate punctele care li sunt 
însemnate pe harta marinarilor. Il voiu usca precum este uscat fânul, 
şi nu voiu lăsa nici ziua, nici noaptea să se prindă somnul de geana lui. 
Va trăi ca un interzis. De nouă ori nouă săptămâni de oboseală îl vor 
slăbi, îl vor face plăpând si va tânji; şi dacă barca nu se va prăpădi, 
o vor bate toate furtunile. Uitaţi-vă ce am eu aici. 

A doua vrăjitoare. — Să văd şi eu. 

Prima vrăjitoare, — Degetul cel mare al unui marinar naufragiat la 
întoarcerea în patrie. 


In actul V, scena I, se reproduce —fără îndoială —un 
farmec care trebue să fi fost întrebuințat, în mod curent, 

de poporul englez; este un adevărat document de fol- 
klor: 


SCENA I 


O peșteră întunecoasă: în mijloc o căldare în clocote. 
(Tunet. — Intră cele trei vrăjitoare). 
Prima vrăjitoare. — Pisica tărcată a miaunat de trei ori. 
A doua vrăjitoare. — Da, de trei ori; şi în același timp ariciul a gemut. 
A treia vrăjitoare. — Scorpia ţipă: a venit vremea, a venit vremea. 
Prima vrăjitoare. — Să ne învârtim în jurul căldării: 


Să aruncăm în căldare matele otrăvite | 
Broscoiule, care sub lespedea rece, 

In timp de treizeci de zile și treizeci de nopți, 
Ai adunat dormind un venin căldișor, 
Fierbi întâi în căldarea vrăjită. 


Tustrele împreună. — Să muncim mai mult şi mai cu grijă: 


Arzi, focule, şi clocotește, căldare. 


A doua vrăjitoare: 


Șerpe de baltă 

Fierbi în căldare; 

Ochiu de şopârlă de apă, picior de broască, 
Păr de liliac, limbă de câne, 

Limbă spintecată de vipere, bot de cârtiță, 
Picior de şopârlă, aripă de bufniță, 

Pentru un farmec aducător de tulburări, 
Ca o supă din iad, Derben şi clocotiți.. 


Tustrele împreună. — Să muncim mai mult si mai cu grijă: 


Arzi, focule, şi clocoteşte, căldare. 


A treia vrăjitoare: 


Solz de balaur; dinte de lup; 

Momie de vrăjitoare; stomac și bot- 

De rechin răpitor, din mările sărate; 
Rădăcină de cucută, smulsă pe întunerec; 
Ficat de evreu blăstămător; 

Fiere de tap; rămurele de chiparos, 
Tăiate pe timp de eclipsă de lună; 

Nas de turc și buză de tătar; 

Deget de plod gâtuit în timpul naşterii, 

De prostituata care l-a lepădat într'un sant; 
Faceţi fiertura groasă și lipicioasă; 

Să mai punem prapur de tigru, 

Ca ingrediente în căldarea noastră. 


Tustrele împreună. — Să muncim mai mult şi mai cu grijă: 


Arzi, focule, şi clocoteşte, căldare. 


A doua vrăjitoare. — Să răcim aceasta cu sânge de babuin: 


Atunci farmecul este sigur și perfect. 
(Intră Hecata si alte trei vrăjitoare). 


Hecata. — Totul e foarte bine; meritați laudă pentru îngrijirile 


voastre: 


Si fiecare va avea parte la câștig. 

Acuma cântați în jurul căldării, 

Ca dracii şi zânele în horă, 

Pentru a fermeca ceea ce ati pus în căldare. 


CÂNTEC 


Spirite negre sí albe, 

Spirite roșii și cenușii, 
Amestecați, amestecați, amestecați, 
Voi care știți să mestecați. 


In folklorul nostru românesc este cunoscut farmecul « de 
fapt », care se face aproape în acelaşi mod cum se făcea, în 
Anglia, pe vremea lui Shakespeare, întrebuințând lucruri bi- 
zare, care se pun la clocotit în căldare, de către vrăjitoare. 

In descântecul «de desfăcut de fapt», se arată lămurit cu 
ce se face farmecul: 


Lună luminată, 

fapt de 99 de chipuri 

şi de 99 de feluri; 

fapt cu lut dela topilă, 

fapt cu creieri de broască, 
fapt cu păr de muieri, 

fapt cu ou de puiu înnădușit, 
fapt cu cârtiță, 

fapt cu aruncat în vânt, 

fapt cu urinul înapoi, 

fapt cu rac, 

fapt cu talpă de guzgan orb, 

fapt cu piele de șarpe, 

fapt cu sânge și mate de ariciu, 
fapt cu rugumătură de sfredel, 
fapt cu ștreang de om spânzurat, 
fapt cu puiu de rândunică, 

fapt cu liliac, 

fapt cu Gränä de cai, 

fapt cu său de vacă crăpată, 

fapt cu sarea vitelor, 

fapt cu culcuș de iepuri, 

fapt cu mână de om mort, 

fapt cu țărână dela mormânt, 
fapt cu yine şi gâtlej de lup, 
fapt cu sgură dela cuptor părăsit, 
fapt cu praf dela țâțâna ușii, 
fapt cu scârnă de lup, 

fapt cu cupac de car, 

fapt cu piedecă dela mort, 

fapt cu păr dela mort, 

fapt cu creieri dela coțofană, 

fapt cu resteu, 

fapt cu clocitură dela rațe, 

fapt cu lac, 

fapt din fântână părăsită, 

fapt din răspânturi de drum, 
fapt cu cărbuni, 

fapt cu luatul manei vacilor 

și a oilor, 

si împrejurul Sfântului Gheorghe, 
fapt cu luatul manei grâului 

și al păpuşoilor 

şi a toate sămănăturile, 

și din grădini, 

fapt cu usturoiu descântat la Sf. Andrei, 
fapt cu strechie, 

fapt cu prăzneală de mâţă, 

fapt cu hărășeală de câni, 

fapt cu hârburi din nouă târguri, 
fapt cu apă dela roata morii care împroașcă, 
fapt cu praf dela scuturătură de găină, 
fapt cu plisc de cioară, 

fapt cu cenușă lepădată dela cămeși, 
fapt cu mătură lepădată, 

fapt cu potlogi lepădați, 
fapt cu aramă, 

fapt cu marmură, 

fapt cu cremene, 

fapt cu hârtie, 

fapt cu broască cusută la gură, 
fapt cu turtă de grâu, 

şi cu tåtá de muieri, 

fapt cu legatul cununiei 
flăcăilor și a fetelor, 

fapt cu făcutul pe ursită, 
fapt de adus cu farmeci 
pe care ţi-i drag, 

fapt cu mătrăgună, 

de a trăi rău în casă, 

şi de pagubă 

şi de urit, 

şi de nebuneală, 

şi de despărțire de soți, 
fapt aruncat în fața casei, 
fapt aruncat în dosul casei, 
fapt aruncat în horn, 

fapt aruncat în așternut. ..1). 


* 
* + 


Trecem peste literatura cultă a altor popoare, în care ele- 
mentul popular este împregnat în unele dintre cele mai valo- 
roase opere, și să ne oprim la literatura noastră românească. 

Unul dintre cele mai frumoase cântece populare românești, 
este acela în care se descrie jalea ce cuprinde pe turturică, 
«o, sărmana vai de ea», când își pierde soțul. 

Alecsandri ni dă varianta pe care a cules-o el, înainte de 


1866: 


Amărita turturică, 
ol sărmana, vai de ea! 
cât rămâne singurică, 


1) Carte de desfăcut farmecele. Broșură de 20 pagini. Sibiu, 1867. La finele bro- 
şurei se spune: « aceste sfinte rugăciuni pentru de desfăcut de farmece, s'au găsit la 
Mănăstirea Kif, într'o curte la finitul ei, scrisă de Sfântul Damaschin, şi până acum 
nau fost tipărită, ci s'au aflat numai în scris +», (Reprodusă de G. Dem. Teodorescu, 
Poezii populare române, p. 374). 

o! sårmana, vai de ea! 
sboară tristă prin pustie, 
mai mult moartă decât vie ! 
Cât trăiește, tot jeleşte, 

cu alta nu se 'nsoteste ! 
Trece prin pădurea verde, 
dar ea pare că n'o vede. 
Sboară, sboară pân’ ce cade, 
şi pe lemn verde nu șade, 
şi când stă câteodată, 

tot pe ramură uscată, 

ori se pune pe o stâncă, 

şi nici bea, nici nu mănâncă! 
Unde vede apa rece, 

ea o turbură ai trece; 

unde vede-un vânător, 

cătră el se duce 'n sbor. 


Marian cunoaște două variante, una din Bucovina şi alta 
din Transilvania. 
Varianta bucovineană: 


Amărita turturică, 

sboară, sboară pân” ce pică, 
se face a nu şti nimică. 
Sboară 'ntr'o pădure deasă, 
de viață nici că-i pasă; 
sboară 'ntr'o pădure adâncă, 
nici nu bea, nici nu mănâncă. 
Unde vede apă bună, 

ea fuge ca o nebună; 

unde vede apă rea, 

ea o turbură şi bea. 

Unde vede un vânător, 

ea merge la el în sbor, 
vânătorul s'o pălească, 

de pe lume s'o sfârșească, 
să nu se mai necăjească 1), 


Varianta din Ardeal: 


Amărita turturică, 
când rămâne singurică 


1) S, Fl. Marian, Ornitologia, II, p. 201. Acelaşi cântec cules din Corovia (Buco- 
vina), la Elena Niculiţă-Voronca, Datinele și credințele poporului român. Partea III, p. 454. 

sboară pe pădurea verde 
şi se duce de se pierde. 
Sboară până de tot cade, 
pe copac verde nu șade!), 
şi când sade câte-odată 
şade pe ramur’ uscată. 
Unde dă de-o apă rea, 
ea o turbură şi-o bea; 
unde aude vânătorul 
acolo o duce dorul 

ca să dea să o lovească, 
să nu se mai pominească. 


Cântecul acesta nu ni aparține numai nouă, Românilor; 
este un patrimoniu comun si altor popoare. Sunt variante 
așa de asemănătoare cu a noastră, încât ai putea să crezi că 
un maestru popular de pe meleagurile noastre a tradus una 
din variantele străine, 

Tata lui Hasdeu îi atrăgea atenţia, încă la 10 Februarie 
1859, asupra filiațiunii externe a acestui cântec: a Bagă bine 
«de seamă, că doina noastră despre Turturica îşi are surori 
«gemene în multe alte țări. Iată ce zice, de pildă, sărmana 
«turturică într'o romanță spaniolă din veacul al XVI-lea, 
«pe care vezi-o în Cancionero de Romances, Antverpia, 1550, 


«pag. 245: 


Que ni poso en ramo verde, 
ni en prado que tenga flor, 
que si hallo el agua clara 
turbia la bevio yo... 


« Apoi o baladă daneză cu același înțeles a pus-o vestitul 
« Oelenschlăger în tragedia sa Axel und Walbor, după cum 
«ni-o spune si Ampere în Littérature et voyages. In sfârşit, 
«îmi aduc aminte că Serbii au și ei o doină foarte asemă- 
« nată cu a noastră » 2). 

In Italia, «Amărita turturică » este cunoscută în toate 
regiunile, 


1) In original, este pus greşit: «pe pelin verde... >». 
2) Hasdeu, Cuvente den betrâmi, p. 443. 

O variantă toscană: 


La tortora che ha perso la campagna, 
dice che non la sa piu ritrovare; 

e se trova dell'acqua lei si bagna, 

e se Dé chiara la fa intorbidare... 


Varianta siciliană: 


Quannu la turturidda si scumpagna, 

si parti, e si ni va a dda virdi locu; 
passa di l'acqua, e lu pizzu s'abbagna, 
prima lu sguazza, e poi ni vivi un pocu... 


In varianta istriană se găsește până și lamentaţia din va- 
riantele noastre a Amărîta, vai de ea !»: «la mischiniela, puo- 
vera mei... »: 


La tuortura ch’à pierso la cunpagna, 

la mischiniela è dota dulurusa; 

la va per aqua ciara a la funtana, 

e la la bivo doúta turbidusa. 

La va curendo soun per la muntagna, 

la va cercando el sul che nu’ la broûsa. 

E cv’ li ale la se bate el core, 

puovera mei chi ið pierso lu me’ Amore! 1) 


Cântecul acesta, « Amårita turturică» a fost utilizat de 
fruntași ai literaturii noastre din trecut, cari și l-au însușit, 
l-au intercalat în lucrările lor, ba chiar l-au copiat aidoma, 
şi l-au dat lumii ca propria lor producţiune. 

In veacul al XVI-lea domnea, în Muntenia, Neagoe Ba- 
sarab, «acest Marc-Aureliu al Țării Româneşti, principe 
artist şi filosof, care ne face a privi cu uimire, ca o epocă 
excepţională de pace și de cultură, în mijlocul unei întune- 
coase furtune de mai multi secoli, scurtul interval dintre 
anii 1512—1521», după cum zice Hasdeu. Acest Neagoe 
Basarab a scris o carte, reprodusă în București, după un 
manuscris din 1654, sub titlul « Invăţăturile bunului si cre- 
dinciosului Domn al Țării Românești Neagoe Basarab Vv., 
către fiul său Teodosie Vv.». 


1) Citate de Hasdeu în op. cit., pp. 728—730. 

In lucrarea aceasta se găsesc bucăţi de o frumuseţe neo- 
bișnuită. Unul din aceste mărgăritare a vechei noastre lite- 
raturi, nu-i decât reproducerea, în proză, a vechiului nostru 
cântec popular «amărita turturică ». 

Iată acest pasaj, citat de Hasdeu: 


«... ca turtureaua ce se desparte şi-i piere soţia; multă jale şi dor 
dare pentru dânsa, şi niciodată pre copaciu verde nu se pune, ci tot 
«pre uscat; și când va să bea apă, întâiu o turbură cu picioarele și 
«atunci bea, şi niciodată inima ei nu dobândeşte veselie ». 


Neagoe Basarab, pătruns de frumuseţea ideii cuprinsă în 
cele câteva versuri din cântecul popular, în care se descrie, 
cu atâta simplicitate și tărie, jalea unei turturele despărțită 
de soțul ei, a reţinut acea idee și a reprodus-o, când a simțit 
nevoie de ea. 

Peste câtva timp, poetul Ienăchiță Văcărescu nu se mul- 
țumește numai a lua ideea din cântecul popular și a o reda, 
sub altă formă; nu face, bunăoară, ca Anton Pann cu bucă- 
tile sale « de prin lume adunate și la lume iarăși date »; Văcă- 
rescu reproduce cântecul întocmai, așa cum l-a auzit, îl dă 
ca propria lui producție, adăugând numai câteva versuri, 
care se deosebesc «cu desăvârșire de mersul nemeșteșugit al 
operei poporului » 1). 

Iată cum sună poezia lui Văcărescu: 


Amărita turturea 

cât rămâne singurea, 

căci soția și-a repus, 

jalea ei nu e de spus. 

Cât trăiește, tot Jelește, 

și nu se mai însoțește! 

Trece prin flori, prin livede, 
nu se uită, nici nu vede. 

Și când șede căte-odată, 

tot pe ramură uscată, ` 
Umblă prin dumbrava adâncă; 
nici nu bea, nici nu mănâncă. 
Unde vede apă rece 

ea o tulbură și trece ; 


1) Hasdeu, op. cit., P. 445. 

unde e apa mai rea, 

o mai tulbură și bea. 
Trece prin pădurea verde 
şi se duce de se pierde; 
dar pe lemn verde nu sade. 
sboară până de tot cade. 
Unde vede vânătorul, 

acolo o duce dorul, 

ca s'o vadă, s'o lovească, 
să nu se mai pedepsească. 


Versurile subliniate sunt în cântecul cules de Alecsandri. 

Alecsandri a cules cântecele populare ca poet, nu însă ca 
folklorist ; de aceea le-a făcut oarecare modificări, prin care 
nu au pierdut din frumuseţe, suprimând din cântecele popu- 
lare unele repeţiri sau lucruri care i se păreau lui de prisos. 
Forma veche a acestui cântec, probabil că era ceva mai lungă 
de cum o găsim la Alecsandri, și acea variantă a reprodus-o 
Văcărescu; toate versurile care lipsesc la Alecsandri, le găsim 
în variantele lui Marian. Astfel se poate restitui, în întregime, 
varianta acestui cântec, cunoscută în Muntenia, pe vremea 
lui Văcărescu, rămânând ca o creațiune a lui proprie, versurile 
banale, ca următoarele: «căci soţia și-a repus, jalea ei nu e 
de spus». 

Ca si Neagoe Basarab, ca și Enăchiță Văcărescu, scriitorii 
culți din alte țări, și din alte vremuri, au utilizat acest cântec, 
l-au intercalat în scrierile lor. 

Adam Oelschlăger (la Hasdeu: Oelenschlăger), cunoscut 
mai mult sub numele latinizat: Adam Olearius, scriitorul 
german care a trăit dela 1603 până la 22 Februarie 1671, a 
utilizat cântecul acesta în o tragedie a sa. 

Unii poeți italieni n'au rămas indiferenți. 

In veacul al XV-lea, Olimpo de Sassoferrato, într'un 
sonet, pune o parte din cântecul popular cunoscut pe 
vremea lui: 


Se tu sarai qual questa tortorella... 
Se perde la compagna meschinella, 

Al viver solitario s'abbandona; 

Non d’acqua chiara alla sua bocca dona, 
'Torbida, fosca, verminosa e fella; 

Ne mai posar si vuole in arbor verde, 
In qualche tronco secco piange e lugge; 
Et cosi a poco la sua vita perde... 


Un altul, Panfilo Sasso, intercalează același cântec într'o 
poezie a sa: 


La tortorella dolorosa e trista 

Dopo ch'ha perso la dolce compagna, 
Soletta va per boschi e per campagna, 
Fuggendo quanto può l'umana vista; 

Nè mai si annida ove fiorisce arista, 

Nè d’acqua chiara mai si lava o bagna, 

Ma sempre amando più, si duole e lagna...1) 


* 
* * 


Scriitorii noștri din veacul al XIX-lea, vechii noștri scrii- 
tori, au fost aproape toţi influențați de literatura populară. 
O mică pildă cu poetul Jon Catina, care în volumul de versuri 
apărut în 1847, în poezia Osânda, ni dă sub forma literaturii 
culte, o prea cunoscută legendă populară: Corbea. 

Iată, în rezumat, poezia lui Catina: 


Vedeţi cel june 'n umbră, a căruia sprinceană, 
Căzută 'n suferințe, pe ochiul lui de ghiață, 
Vesteşte-un blăstămat; 
A nedreptății pradă, — a durerilor icoană, 
A cărui grea osândă e însuși pe viață 
A fi întemnițat. 


Pe junele acesta: 


Arare câte-odată pe bătătur' afară 
Il scot în mare pază, când soarele izbește 
Pe zidul mucezit. 


Tatăl său a fost: 


Haiduc de codru neaoș, pe care-l spânzurară 
Sub Ștefan cel vestit. 


1) Citate de Hasdeu. 

şi aceasta este singura lui vină, pentru care stăpânirea l-a 
întemnițat: 


Fatalitatea oarbă-l împinse 'n întunerec, 
Durerea-i elementu-i: el nu-și cunoaşte vina, 
Așa s'a pomenit. 
Lui nu-i vorbi nimica de tatăl său nemernic 
Pe care nici că-l ştie; el n'a aflat pricina 
De ce l-a urgisit. 


Cu toate acestea «junele » trebue să fie spânzurat: 


Se dete sfoară 'n ţară că, Joia viitoare, 

S'ar spânzura în piață un osândit la moarte, 
Un fiu de bot vestit. 

Moldova ’n ziua ceea era toată 'n picioare: 

Chiar Vodă cu a sa fiică veni ca să ia parte 
La scena de 'ngrozit. 


Vodă vrea să facă un act de mărinimie; vrea să-i acorde 
împlinirea donn care-şi va manifesta-o, în acest moment 
solemn: 


— Ascultă-mă, voinice, cu fata 'ntunecată, 
Ii zice Vodă vesel, noi vrem de astădată 
Să uiţi ce-ai suferit; 
Mă jur pe-a mea coroană, atâta de spinoasă, 
Să-ţi dau orice vei cere, pe mâna mea cea dreaptă. 


Zi. — Vei fi fericit. 
Și aşa de neînsemnată favoare cere osânditul: 


O! mulțumită, Doamne, dă-mi calu-ţi ce nechează, 
Să'ncalec și eu odată, ein furci, spânzurătoare, 
Pe urmă voiu muri. 
Vodă îi satisface dorinţa: 
Și'ncălecând, el dete o raită haiducească: 
Trecu pe lângă Prințul — pe fiica lui răpise, 
Şi-o aruncă pe cal. 


Corbea din legenda populară, stă în temniţă: 


Frunzuliță trei foi late, 
de ce în temniță-mi şade? 

Pentru'n paloş ferecat, 
numa’n aur îmbrăcat, 
de nu știu cine furat; 


260 


«unele » lui Catina, ca şi Corbea, stau în temniţă fără 


nicio vină. 


Poezia poporului îl zugrăveşte astfel pe Corbea: 


In temniță m'am uscat, 
că'n ea, de când am intrat, 
din chica ce mi-a crescut 
mi-am făcut de așternut, 
cu barba m'am învelit, 

cu mustăți m'am ştergărit. 


Mama lui Corbea vine să-l vadă în temniță; el o sfătuește 
să se ducă la Ștefan-Vodă — acelaşi Domn ca și la Catina — 


să-l roage de iertare, dar să se ducă Duminecă. 


Baba se duce Sâmbătă, la Vodă, și nu obţine graţierea lui 
Corbea, care Toia viitoare — ca şi la Catina — urma să fie 
spânzurat. Ea interpretase favorabil cuvintele lui Vodă, care 
spuneau lămurit, pentru alţii, ce soartă îl așteaptă pe Corbea: 


Ascultă, babo, la mine, 


ca să-ți spuiu de Corbea bine: 


Azi e sfânta Sâmbătă, 
mâne e Duminecă, 

chiar Dumineca cea mare, 
zi de sfântă sărbătoare, 

şi ai să fii d'o soacră mare. 
Lui Corbea, pecetluit 

cu cinci litri de argint, 

fată mare i-am găsit, 
frumoasă cum nu ein lume, 
şi-o cheamă, babo, pe nume 
jupâneasa Carpena, Hip 
adusă din Slatina, 


` numai din topor cioplită, 


şi din bardă bărduită, : 
pe la vârf cam ascuțită, 

pe la mijloc e strujită, 

la tulpină văruită, 

pentru Corbea-al tău gătită, 
Babo, am mai îngrijit 

lăutari de i-am tocmit, 
lăutari de Bucureşti, 

pe galbeni împărătești, 
cu papucii gălbiori, 

cu ceacșârii roşiori, 
când îi vezi te înfiori 
şi te cutremuri să mori. 


Când bătrâna, veselă, îi duce vestea lui Corbea, acesta-i 
spune: 


Ci, taci maică la naiba, 

că asa e femeea: 

poale lungi și minte scurtă, 
judecată mai măruntă, 

cap legat, inimă'ncinsă 

şi de minte necuprinsă. 

Eu ţi-am zis Duminecă, 

tu mi te-ai dus Sâmbătă. 


Mireasa lui Corbea, pe care i-o pregătise Ştefan-Vodă: 


Jupâneasa Carpena 
adusă din Slatina, 
nu-mi e, maică, soția, 
ci-mi este, maică, ţeapa 
să mă cunune cu ea. 


In ziua când trebuia să fie executat Corbea, maică-sa, 
după îndemnul lui, îi aduse calul, pe «roşul » din groapa cu 
șapte nuci « deşelat și desţolat, ca păunul nerotat». 

Lumea de pe lume se minuna de frumuseţea calului; Vodă 
însuşi voia să-i vadă umbletul, dar când încerca cineva să-l 
încalece: 


Roşul nimic nu făcea, 
fár de numai c'astepta 
călăreţul când sărea, 
ş'atunci bine că-i venia, 
numa’n tafturi se umfla, 
şi departe-l asvârlea, 
fierea'ntrânsul cătrănea, 
mort pe jos îl aşternea. 

Numai Corbea a putut să-l încalece: 


Iată Corbea că-mi pornea. 
Drumul roșului când da, 
brazdă neagră răvărsa; 
când pe roșu-l frâncuia, 
cu copita când lovea, 
pietrele că scăpăra, 
brazdă roșie vărsa: 

cât e brazda plugului, 
atât e a roșului. 

Și după cum «junele» din poezia lui Catina dete o rată 
haiducească, şi trecând pe lângă Ştefan-Vodă, pe fiica lui răpise 


şi o aruncă pe cal, Corbea: 


O dată curtea'nvârtea, 
iar când fu d'a doilea, 
printre lume se băga, 
de mă-sa s'apropia, 
nimeni samă nu-i băga, 
iar dacă s'apropia, 
mâna pe mă-sa punea, 
d'a'ncălare o arunca, 
lângă el co așeza 

Și când bine că-i venia, 
unde zidul nalt era, 

pe roșul că-l sprijinea, 
și roșul că-mi sforăia, 
dincolo de zid sărea 

cu Corbea și cu mă-sa 1). 


Mai puţin frumos, mai puţin logic decât în poezia populară, 
descrie Catina isprava o junelui » său, care nu e altul decât 
Corbea al poporului. Până şi micul amănunt din Catina, că 
hoţul vestit era să fie spânzurat « Joia viitoare », se găseşte 
în o variantă a legendei populare, pe care trebue să o fi cu- 


noscut poetul: 


Foicică de cicoare, 
în zi sfântă de Foi-mare 
iaca biata mama Corbii 


D G. Dem. Teodorescu, Poezii populare române, p. 517. 

tocmai din tara Moldovii, 
se'mbrăca de serbătoare, 
şi pleca pe drumul mare, 
cu trei ouă roșioare, 

să le ducă de mâncare 

la băiat, în depărtare 


- Să nu mai întârziem, răsfoind opera celorlalți scriitori din 
vechime ai noștri, unii tot așa fără de talent, ca și Catina, și 
tot așa de uitaţi ca și el, și să ne oprim asupra celui mai genial 
poet al neamului nostru, Eminescu. 

In «O! Mamă...», poetul se roagă iubitei lui să-i puie la 
cap, la mormânt, o ramură de teiu, copacul așa de mult iubit 
al lui Eminescu: 


Când voiu muri, iubito, la creștet să nu-mi plângi, 
Din teiul sfânt si dulce o ramură să frângi, 
La capul meu, cu grijă, tu ramura so 'ngropi... 


Tot așa-i cere, iubitei lui, făuritorul unei doine din Tran- 
silvania: 
Mândră, când oiu muri eu, 
vină la mormântul meu 
şi-mi seamănă siminic... 1) 


Obiceiul de a semăna flori pe mormântul ființelor iubite, 
este răspândit, în poporul nostru; fie că asupra lui Eminescu 
a influențat acest obiceiu românesc, fie că a cunoscut cân- 
tecul citat, și sub influenţa lui a scris această frumoasă poezie, 
pentru noi este indiferent: dintr'un izvor popular s'a inspirat 
Eminescu. 

In aceeași poezie, la Eminescu: 


Iar dacă împreună va fi ca să murim, 

Să nu ne ducă'n triste zidiri de ținterim: 
Mormântul să ni-l sape la margine de riu, 
Ne pună'n încăperea aceluiaşi sicriu, 

De-a pururea aproape vei fi de sinul meu, 
Mereu va plânge apa, noi vom dormi mereu. 


1) S. C. Mândrescu, Literatură şi obiceiuri poporane din comuna Râpa-de-jos, p. 98. 

Intr'o doină, tot din Transilvania, poetul Gran își roagă 
iubita să moară odată cu el, să-i închidă pe amândoi în acelaşi 
copârşău (sicriu), să-i îngroape în grădinuţă (nu în ţintirim), 
si în acelaşi mormânt, ca să nu le fie urit: 

Mori, mândră, să mor şi eu, 
să ne'nchidă'n copârşeu, 

să ne'ngroape'n grădinuță, 

cu capul la scânteuţă, 

să ne'ngroape'ntr'un mormânt, 
să nu ni fie urît 1). 


Luceafărul lui Eminescu e un poem admirabil. O fată de 
împărat se îndrăgește de steaua care străluceşte mai frumos 
pe cer, de luceafăr. 

Intr'o poveste populară, o fată de împărat se îndrăgește de 
soare. După multe străduinţi, străbate până la locuinţa soa- 
relui, dar mama lui, o bătrână răutăcioasă, temându-se ca 
nu cumva și Soarelui să-i cadă dragă fata, o preface în rân- 
dunică 2). 

Povestea aceasta este izvorul Luceafărului lui Eminescu. 

Dar nu numai că ideea fundamentală a acestui poem e de 
obârşie populară, ci urmele unora din amănunte le găsim în 
gura poporului. Aşa, chiar la început, vorbind de fata de 
împărat, Eminescu zice: 

Și era una la pårinți, 
Și mândră'n toate cele, 


Cum e fecioara între sfinți 
Şi luna între stele. 


Intr'un cântec din Neagra-Șarului (județul Suceava din 
Vechiul Regat), o fată se plânge că e singură la părinți «ca 
si luna printre stele »: 


Ș'apoi frunză trei văzdoage, 
la crâșmuță'ntre priloage, 
tin orândă trei jidauce: 
rachiu bun de trei soroace, 
şi vinut de trei pritoace: 


1) Mândrescu, op. cit., p. 92. 
2) Marian, Ornitologia, I, p. 356. 

cine bea, copii nu face. 
Ci 1) știut şi mama mea 
că m'ar face singurea, 
se ducea și ea de bea, 
de copii nu mai făcea; 
c'am fost una la părinți, 
ca şi luna între sfinți, 
fără fraţi, fără surori, 
ca și luna printre nori; 
fără fraţi, fár) surorele, 
ca si luna printre stele +). 


In poezia populară s'ar părea un non-sens expresiunea 
«ca şi luna între sfinţi»; dar să nu se uite că în credinţele 
poporului au rămas încă urme păgânești, și că pentru el, 
Soarele şi Luna sunt sfinți. 

In « Satira a III-a » unul din fiii lui Mircea-Vodă, în lagărul 
dela Rovine scrie, pe genunchi, o carte ca «s'o trimeată dragei 
sale dela Argeş mai departe », și-i zice: 


Te-am ruga, mări, ruga 
să-mi trimeti prin cineva 
ce-i mai mândru'n valea Ta: 
codrul cu poenele, 

ochiul cu sprincenele; 

că si eu trimete-voiu 

ce-i mai mândru pe la noi: 
oastea mea cu flamurile, 
codrul și cu ramurile, 
coiful nalt cu penele, 

ochii și sprincenele. 

Și să știi că-s sănătos, 

că, mulțămind lui Hristos, 
Te sărut, Doamnă, frumos. 


Intr'un cântec popular, o catană scrie acelaşi lucru iubitei 
lui, cu deosebire că el vorbește ca o catană, pe când «fiul 
falnicului Domn » vorbeşte ca un fiu de Domn: 

Trimete-mi, mândră, trimete 


ce-o fin sat la voi mai verde: 
cosița, petelele, 


1) In loc de asă fi ştiut». 
2) Şezătoarea, I, p. 14. 

ochii și sprincenele ; 

ochitii şi gurița 

să-mi stâmperi inimuţa, 
sara și dimineaţa, 

peste zi totdeauna. 

Că și eu, mândră, ţi-oiu trimete 
ce-o fi'n catane mai verde: 
chivăra și penele, 

ochii și sprincenele ; 

ochiții și gurița, 

să-ți stâmperi inimuța 
sara și dimineața, 

peste zi totdeauna !). 


Aceste citaţii ajung, pentru a ne convinge câtă influență a 
avut, asupra lui Eminescu, poezia populară, pe care o cunoștea 
așa de bine. Iar dacă ni aducem aminte că el însuși pune, sub 
Călin, un subtitlu: file din poveste, poveste în care ni se vor- 
beste de feți-frumoși cu păr de aur, de smei cu solzii de oţele, 
si de acel popor de gâze, care petrec la nunta fetei Craiului; 
dacă ni amintim de poeziile lui «în formă populară », nu mai 
putem sta la îndoială că asupra lui Eminescu, poezia populară 
a exercitat o influență hotărîtoare. 

Prin această introducere a elementului popular, opera lui 
Eminescu a câștigat în frumusețe, făcând să sune o notă nouă, 
în monotonia poeziei noastre culte. 

Eminescu a fost conştient de adevărul exprimat așa de 
plastic, de un cugetător al zilelor noastre: «O producţie pro- 
prie însă nu ar însemna mare lucru la simfonia universală, 
dacă nu oglindeşte partea originală din substratul adânc 
etnic » 2). 

De aceea Eminescu este un măre poet. 


1) Cântece culese din Ardeal, de V. Alexiu şi publicate în + Convorbiri literare » 
din 1 Noemvrie 1888, p. 686, 

2) Prof, I. Simionescu, membru al Academiei Române, Energii române în stràind- 
tate, p. 3. București, 1935. 

